регламент с цел определяне на нормалната стойност въз основа на цени или референтни стойности, при които няма нарушения. Освен това Комисията посочи, че ще проучи други евентуално подходящи представителни държави в съответствие с критериите, посочени в член 2, параграф 6а, буква а), първо тире от основния регламент.
 (40)
 На 21 февруари 2020 г. Комисията информира с бележка („първа бележка относно производствените фактори“) заинтересованите страни за съответните източници, които възнамерява да използва за определяне на нормалната стойност, в случай че прилагането на методологията съгласно член 2, параграф 6а) от основния регламент бъде потвърдено. В тази бележка Комисията представи списък на всички производствени фактори, като например суровини, труд и енергия, използвани в производството на MSG. Освен това въз основа на критериите за определяне на цени или референтни стойности, при които няма нарушения, Комисията изрази своето намерение да избере Тайланд или Малайзия като подходяща представителна държава. Комисията прикани заинтересованите страни да представят коментари и получи такива само от заявителя. В него се подкрепя изборът на Тайланд поради по-големия брой на дружествата с публично достъпни данни в тази държава. В коментарите си заявителят също поиска данните за подходящите дружества да бъдат усреднени, за да се осигури по-добра и по-солидна основа за решенията на Комисията в сравнение с използването на данни, основаващи се на информация за едно дружество.
 (41)
 На 8 април 2020 г. Комисията информира с втора бележка („втора бележка относно производствените фактори“) заинтересованите страни за съответните източници, които възнамерява да използва за определяне на нормалната стойност, като посочи Тайланд като представителна държава, в случай че прилагането на методологията съгласно член 2, параграф 6а) от основния регламент бъде потвърдено. Тя също така информира заинтересованите страни, че ще установи разходите за продажби, общите и административните разходи („ПОАР“) и печалбата въз основа на наличната информация за следните пет дружества, производители на MSG в представителната държава:
 (1)
 Ajinomoto Co. (Thailand) Ltd.
 (2)
 Thai Fermentation Industry Co Ltd. (Racha Churos)
 (3)
 Thai Churos
 (4)
 Thai Foods International Co. Ltd.
 (5)
 KT MSG.
 (42)
 Комисията прикани заинтересованите държави да представят коментари и получи такива само от един вносител, който подкрепи избора на Тайланд като представителна държава.
 3.2.2.1. Нормална стойност
 (43)
 Съгласно член 2, параграф 1 от основния регламент „нормалната стойност се основава обикновено на реално платената или подлежаща на плащане цена от независими купувачи в страната на износа при обичайни търговски условия“.
 (44)
 Съгласно член 2, параграф 6а, буква а) от основния регламент обаче „в случай че [...] бъде определено, че е нецелесъобразно да се използват цените и разходите на вътрешния пазар на страната на износа поради съществуването в тази държава на значителни нарушения по смисъла на буква б), нормалната стойност се формира на основата на разходи за производство и продажба, отразяващи цени или референтни стойности, при които няма нарушения“ и „включва неизкривени и разумни административни разходи, разходи за продажба и общи разходи, и реализиране на печалба“ („административните разходи, разходите за продажба и общите разходи“ са наричани по-нататък „ПОАР“).
 (45)
 Както е обяснено по-долу в съображения 46—107, в рамките на настоящото разследване Комисията заключи, че въз основа на наличните